મીત્રો આપનામ ાટે ગોચર ગ્રહોનું ભ્રમણ હજુ આ સપતાહમાં પણ મૌન બનીને માત્ર કાર્યો તરફ જ ધ્યાન આપવાનું સુચવે છે. સપ્તાહના અંતથી શ્રાવણ માસની શુભ શરૂઆત આપને મંગળ કેતુના અશુભ બંધનયોગમાં પણ કાર્ય સફળતા આપશે માત્ર કાર્યોમાં એકાગ્રતા કેળવવી જરૂરી છે. મિલ્કત અને વારસાઈ કાર્યોમાં ધીરજ ધરવી જરૂરી છે. પત્ની ભાગીદારો અને વડિલોની સલાહ લાભદાયી રહેશે. ભાઈ-બહેનોનું આરોગ્ય ચિંતા આપી શકે છે. આર્થિક પરીસ્થિતિ અને જાહેર જીવન જળવાઈ રહેશે. કોર્ટ કચેરી અને મોસાળ પક્ષથી અશુભ સમાચાર મળી શકે છે. યાત્રા પ્રવાસ અને ધાર્મિક કાર્યોમાં આર્થિક વ્યય મળી શકે છે. આપના માટે બુધવારના વ્રત અને ગણપતીનું પુજન કરવાથી લાભ રહેશે. બહેનો અને વિદ્યાર્થી માટે મિશ્રફળદાયી સમય રહેશે.